SUSCO รับยอดน้ำมันปีนี้หดตัวหาก “โควิด” ยืดเยื้อ เล็งหั่นเป้าลงหลัง 2 เดือนแรกไม่ฟื้น
SUSCO รับปริมาณขายน้ำมันปีนี้อาจหดตัวหากโควิดยืดเยื้อ เล็งหั่นเป้าหลัง 2 เดือนแรกไม่ฟื้น
SUSCO รับปริมาณขายน้ำมันปีนี้อาจหดตัวหากโควิดยืดเยื้อ เล็งหั่นเป้าหลัง 2 เดือนแรกไม่ฟื้น
7 เม.ย. 2563

นายภิมุข สิมะโรจน์ ประธานกรรมการบริหาร บริษัท ซัสโก้ จำกัด (มหาชน) หรือ SUSCO เปิดเผยว่า บริษัทเตรียมทบทวนเป้าหมายปริมาณขายน้ำมันปีนี้ จากเดิมที่ตั้งเป้าเติบโต 8-10% จากปีก่อน เนื่องจากพบว่าปริมาณขายน้ำมันไม่เติบโตในช่วง 2 เดือนแรกของปีนี้ ซึ่งอยู่ในช่วงการแพร่ระบาดเชื้อไวรัสโควิด-19  และพบว่าปริมาณขายในเดือน ก.พ.ลดลง 10% เมื่อเทียบกับปีก่อน จากการที่ประชาชนอยู่บ้านเพื่อป้องกันความเสี่ยงการแพร่ระบาดของเชื้อไวรัสกระทบต่อปริมาณขายผ่านสถานีบริการ ขณะที่การออกมาตรการเข้มงวดต่อการเดินทางเข้าออกประเทศโดยเครื่องบิน กระทบต่อปริมาณขายน้ำมันเครื่องบินด้วย
ดังนั้น บริษัทต้องเร่งปรับตัวเพิ่มเติม นอกเหนือจากการปรับลดค่าใช้จ่าย ซึ่งหากสถานการณ์ยืดเยื้อ บริษัทก็คาดว่าปริมาณขายน้ำมันในปีนี้อาจไม่เติบโต หรือลดลงเมื่อเทียบกับปีก่อน